Horten Hundeklubb

# Referat 6. juni 2017

## Åpning

Styremøtet i Horten Hundeklubb ble satt 17.30 den 6. juni i Vikveien av Lisbeth Venås.

## Tilstede

Lisbeth Venås, Birthe S. Thoresen, Hege Dåpan, Ellen Nordberg og Nina Nesje

## Saker

## Sommertreff 2017:

* Plan: grilling, stafett med hund, hopp – tunnel – hopp løype med tidtaging
* Ellen oppdaterer arrangement på facebook
* Birte står for kaffe
* Lisbeth sjekker gass
* Hege sjekker loddblokker så vi starter utlodning av kurser med Din Hundeskole (Navn og tlf på baksiden av lodd

Dugnad 2017: ingen kommentarer i etterkant

## Stevne i rallylydighet:

* Erfaring: lite salg i kiosken, følge med på høststevne om det er annerledes på dag hvor butikker ikke er åpne, kun 2 kaker / koordinere kaketyper
* Hege har skaffet sponsor for fór, og snakker med Hundekroken + evt. andre
* Dommere må bookes nå for 2018, datoer satt til 05.05.17 og 09.09.17, Birthe booker dommere med forbehold om at stevnedatoene blir godkjent av NKK
* Rosetter og medaljer for 2018 merkes med 70-års jubileum ved bestilling

## Samarbeidspartnere

* Ønskelig for våre partnere at vi har medlemskort som våre medlemmer kan vise når de handler / bestiller hos dem. Vedtak i styret er å lage laminerte medlemskort som gis ut til våre medlemmer med navn og medlemsnummer for det enkelte medlem
* Lisbeth lager utkast til kort
* Styret er enige om å kjøpe inn lamineringsmaskin og ark
* Lisbeth kontakter Engell Hundesenter om samarbeidsavtale
* Våre samarbeidspartneres logoer legges inn på nettside og facebook når denne er OK

## Hundens dag 2017

* Ellen oppretter facebook-arrangement
* Lisbeth informerer samarbeidspartnere om dato slik at disse kan velge å delta
* Videre diskusjon tas på neste styremøte

## Status:

* Gressklipper er OK
* Vei – Lisbeth snakker med Jeanette om hennes mann har vært oppom og sett på veien
* Bankkort, Ellen kontakter bank om kort i Heges navn

## Gruppeinfo:

* Intet nytt fra konkurranse og rallylydighetsgruppa
* Hverdagslydighet: Inger Karin Altrichter er i gang som instruktør, tidspunkt endret til 18.30
* Bruksgruppa: I henhold til forespørsel etter styrevedtak, så vedtok de tilstedeværende på dagens styremøte enstemmig at HHK, for å overholde hundelovens kapittel 2 om sikring av hunder, ikke kan trene rundering i båndtvangperioden, da dette ikke kan trenes med langline og HHK ikke faller inn under unntakene i loven. Se også vedlegg for bakenforliggende rasjonale.
* Utstillingstrening: Styret er enige om å teste utstillingstreninger til høsten, på tirsdager i den ene enden av sletta, for å vurdere hvor stort ønsket er

## Profileringsklær:

* Ellen ber sin sønn lage utkast til oppdatering av logo, styret er enige om at dette bør gjøres
* Forslag om t-skjorter med våre partneres logo på ryggen, og HHK-logo på front

## Sommerferie:

* Det er ikke treninger med instruktør i juli, men det vil sannsynligvis være trening av klubbens medlemmer, dette avtales på de respective gruppenes facebook-sider

## Avslutning

Møtet ble avsluttet 19.10 av Lisbeth Venås. Neste styremøte blir kl. 17.30 den 1. august, i Vikveien.

Referent: Lisbeth Venås

Vedlegg til referat, angjeldende båndtvang og Horten Hundeklubb (HHK)

Horten Hundeklubb må og skal opptre som gode forbilder i diskusjoner rundt hundehold, og dermed må vi også oppfordre alle våre medlemmer til å følge hundeloven.

Hundeloven presiserer at i tiden mellom 1. april og 20. august skal hunder holdes i bånd med mindre de faller inn under de spesifikke unntakene i samme lov. Medlemmene i HHK faller ikke generelt inn under disse, da vår medlemsmasse hovedsakelig består av mennesker som har hund som hobby. Svært få av våre medlemmer har aktive redningshunder eller jakthunder, som altså, så lenge de er kontrollerbare også uten bånd, faller inn under unntakene i loven.

Spesielt i mai / juni er dyre- og fugleliv på sitt aller mest sårbare, og da må vi unngå de treningsformene som i størst grad utsetter disse for forstyrrelser.

For brukstreningen sin del så er spor, blodspor, trening på innkomst med apport, springe bud, brukslydighet med mer treningsformer hvor det er langt lettere å sikre kontroll over hunden enn det er ved for eksempel rundering.

Hver enkelt hundeeier plikter selvsagt å ta ansvar for egen hund, men så lenge trening skjer i regi av HHK, så står HHK ansvarlig. Vi må derfor fremsnakke det å følge hundeloven overfor våre medlemmer på fellestreningene.